Sog‘liqni saqlash vazirligi yana 14 kishiga koronavirusdan zararlanish tashxisi qo‘yilgani to‘g‘risida xabar berdi. «2020 yil 21 may soat 16:30 holatiga ko‘ra, O‘zbekistonda koronavirus infeksiyasi qayd etilganlar soni 2964 nafarni tashkil qilmoqda», deyiladi vazirlik xabarida. Bugun hozircha jami 25ta yangi zararlanish holati qayd etildi va 35 kishi sog‘aydi. Hozirda mamlakat bo‘ylab koronavirus infeksiyasidan butunlay sog‘ayganlar soni 2407 nafarni tashkil etmoqda. Shifoxonalarda 544 nafar bemor davolanmoqda, ulardan 5 nafari og‘ir ahvolda.